จงเสนอไอเดีย IKEA มีแผนบุกตลาดใหม่ไปแถบไหนของโลก
Ikea ยักษ์ใหญ่เฟอร์นิเจอร์แต่งบ้านกำลังวางแผนลงเล่นในตลาดภูมิภาคละตินอเมริกา (Latin America) และเอเชียตะวันออกเฉียงใต้ (Southeast Asia)

ตอนนี้ Ikea มีสาขาอยู่ใน 49 ตลาดทั่วยุโรป อเมริกาเหนือ ตะวันออกกลาง เอเชีย และออสเตรเลีย ในจำนวนนี้นับเป็นจำนวนหน้าร้านก็กว่า 400 แห่ง แผนการบุกตลาดใหม่อย่างละตินอเมริกาและแถบเอเชียตะวันออกเฉียงใต้ ถือเป็นกลยุทธ์ใหม่ เพราะก่อนหน้านี้ Ikea บุกไปเล่นในตลาดจีนและรัสเซียอย่างหนัก

แผนของ Ikea ในขั้นแรกจะบุกไปในกลุ่มประเทศละตินอเมริกา ได้แก่ ชิลี, โคลอมเบีย, เม็กซิโก และเปรู เพราะเป็นตลาดที่กำลังเติบโตอย่างน่าสนใจ ที่จริงแล้วประเทศแถบละตินอเมริกาก็เป็นหนึ่งในทวีปอเมริกาใต้ ทวีปซึ่ง Ikea มองว่ามีศักยภาพในการเติบโตสูงมาก Torbjorn Loof ผู้บริการของ Inter Ikea ถึงกับบอกไว้เลยว่า “อเมริกาใต้คือตลาดที่สำคัญในระยะยาว [ของ Ikea]” 

แผนของ Ikea ตอนนี้เป็นการวางไว้ว่า ภายใน 5 ปีนี้จะเปิดสาขาแรกในแถบในอเมริกาใต้ พร้อมๆ กับบุกตลาดในเอเชียตะวันออกเฉียงใต้ คือลุยหนักไปที่เวียดนามและฟิลิปปินส์ไปพร้อมกันเลย รวมถึงตลาดที่ทำมาก่อนหน้าในแถบนี้อย่างมาเลเซียกับไทยด้วย
ในปีนี้ Ikea วางแผนจะเปิดสาขาใหม่ประมาณ 22 แห่ง จากปี 2017 ที่เปิดเพิ่มเพียง 14 แห่ง แต่ในอนาคตหลังจากบุกตลาดใหม่ๆ เรียบร้อยแล้ว Ikea วางแผนไว้ว่าจะเปิดสาขาใหม่ประมาณ 25 แห่งในทุกๆ ปีให้ได้

แผนการบุกตลาดใหม่ครั้งนี้ถือความพยายามในการเสริมทัพทางธุรกิจที่เริ่มอิ่มตัว เพราะอย่างปีที่ผ่านมายอดขายก็เติบโตน้อยกว่าเมื่อเทียบกับปีก่อนหน้านั้น แต่ในปีหน้าตั้งเป้าไว้ว่าจะพุ่งขึ้นมา 8 – 9% อย่างไรก็ตาม ถ้าไปดูในส่วนของตัวเลขยอดขาย Ikea ในหมวดค้าปลีกซึ่งรวมแฟรนไชส์และบริการลูกค้า นับจากต้นปี 2017 จนถึงเดือนสิงหาคมที่ผ่านมา ตอนนี้อยู่ที่ 45 ล้านเหรียญ (ประมาณ 1,500 ล้านบาท)